Nyombélfekély | Reflux, gyomor, nyombél
Reflux és gyomor > Nyombél > Nyombélfekély
A nyombélfekély az egyik legelterjedtebb fekélyféleség, hatszor annyi a nyombélfekélyes betegek száma, mint a gyomorfekélyben szenvedőké. A betegség bármilyen életkorban megjelenhet, nőknél főként a menopauza, klimax után.
A nyombélfekély okairól, tünetekről és a kezeléséről az alábbiakban részletesebben olvashat.
Nyombélfekély esetén jellemzőbb a családi előfordulás és a fiatalabb korban történő megbetegedés, mint gyomorfekély esetén. Gyakrabban fordul elő a betegség nullás vércsoportú személyeknél. A nyombélfekély szezonálisan jelenik meg: általában ősszel és tavasszal újulnak ki panaszok.
Néhány gyógyszer veszélye, hogy nem kívánt mellékhatásként gyomor- vagy nyombél fekélyt okozhat. Ezek szteroid készítmények, amelyekkel asztmát, allergiát, autoimmun betegségeket kezelnek. Érdemes orvossal konzultálni ebben a kérdésben.
Hasonló gondot okoznak a NSAID típusú fájdalomcsillapító és gyulladáscsökkentő gyógyszerek, amelyeket elsősorban fejfájáskor, reumatikus panaszok esetén veszünk be. Jól ismert ezek közül az aspirin, a diclofenac.
Ezeket az esetek többségében vény nélkül váltjuk ki a patikában, orvosi kontroll nélkül.
A dohányosoknál sokkal nehezebben gyógyul a fekély, hiába kezelik. Ezen kívül ők nagyobb eséllyel számíthatnak szövődményekre is.
Akár néhány nap alatt is kialakulhat fekély, ha a beteg súlyos baleseti sérülést szenved, égést, sokkot szenved el. Ugyanilyen következményekkel járhat egy fejsérülés, vagy egy súlyos sérülés. Ezek hátterében a védekező rendszer sérülése és a szervezet fokozott savtermelése keresendő.
Létezik továbbá egy ritkán előforduló betegség, amely a fekélybetegségek kevesebb, mint 1 százalékáért tehető felelőssé. Ez a Zollinger-Ellison-szindróma. A betegség a hasnyálmirigyben növekvő apró daganatot takarja, amely hormont termel. Ez a hormon (gasztrin) fokozza a gyomorsav termelését.
A nyombél panaszai hasunk felső területén jelentkeznek égető, esetleg éles fájdalom képében. Nyombélfekély-betegeknél a fájdalom akkor fokozódik, ha a beteg már régen evett és a gyomra üres. A gyomorfekélyeseknél az éhségfájdalom mellett nem ritka, hogy táplálkozást követően is fokozódik a fájdalom.
A tünetek elmaradhatnak azoknál a betegeknél, akik nem-szteroid gyulladáscsökkentőket vesznek be. Náluk ezek a gyógyszerek fájdalomcsillapító hatásukkal elnyomják az esetleg jelentkező fájdalmat.
A nyombél betegség kimutatása és bizonyítása gyomortükrözéses vizsgálattal történhet. A röntgenvizsgálat csak gyomrunk és nyombelünk körvonalait képes ábrázolni. A tükrözéssel nem állapítható meg, hogy a talált eltérés már gyógyult, régebbi fekély okozta, vagy egy eleven fekély a felelős érte.
Enyhe szövődménymentes fekély esetében is fontos a 3-4 hetes fizikai kímélés. A betegnek el kell hagynia a károsító anyagokat (az alkoholfogyasztást, a dohányzást vagy fekélyt okozó gyógyszerek szedését), illetve változtatnia kell táplálkozási szokásain.
A betegnek gyakran, de kis mennyiségű ételt kell fogyasztania. Ez 2-3 óránként evést jelent. Kerülni kell az erős fűszereket, a meleg, zsíros ételeket. Amennyiben a gyomor kiürülése nehezített, ajánlatos pépes, folyékony ételeket fogyasztani.
AJÁNLOTTGyomorfekélyNyombélfekély tüneteiGyomorbetegségekGyomorfekély előfordulásaGyomorfájásGyomorégésGyomorfekély kezeléseNyombél Nyombélfekély diagnózisa és kezeléseGyomorhurutGyomorfekély tünetei A gyomorfekély és a fájdalomcsillapítók szedéseGyomorfekély okaiZollinger-Ellison szindrómaRefluxSzíntévesztésRövidlátásTávollátásSzemtengelyferdülésSzemműtétORVOS VÁLASZOLHelicobacter, kiütésekHasi, szúró fájdalomÖvszerű fájdalomTorokégés megszüntetéseHasfájás, funkcionális zavarHasgörcs rossz étrend miatt?Émelygés, gyomorfájdalom, gyomorégésHasfájás nem tudni miértHelicobacter pyliro eredikációjaRefluxbetegség miatt erős görcsök?Savas érzésSó és tej érzékenység?Gyomorhurut helikobakter fertőzésselEmésztőszervi panaszokGyomorfájás és egyéb panaszokHasmenésReflux elleni gyógyszer mellékhatásaiGyomorfájás, haspuffadásHarántrés alakú deformált méhszájReflux már évek óta Tünetek